CELEX: 52006PC0788
Language: lt
Date: 2006-12-12
Title: Pasiūlymas Tarybos reglamentas iš dalies keičiantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą

Svarbus teisinis pranešimas

|

52006PC0788

Pasiūlymas Tarybos reglamentas iš dalies keičiantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą  /* KOM/2006/0788 galutinis */  

	[pic] | EUROPOS BENDRIJŲ KOMISIJA |Briuselis, 12.12.2006KOM(2006) 788 galutinisPasiūlymasTARYBOS REGLAMENTASiš dalies keičiantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą(pateikta Komisijos)AIŠKINAMASIS MEMORANDUMAS1) Pasiūlymo aplinkybės-  Pasiūlymo pagrindas ir tikslaiŠiuo Tarybos reglamento projektu siekiama pratęsti dabartinių autonominių muitų taikymo sustabdymą kai kuriems vaizdo monitorių tipams, kuriems bendrojo muitų tarifo muito taikymas visiškai sustabdytas iki 2006 m. gruodžio 31 d.-  Bendrosios aplinkybėsAtsižvelgiant į greitą technologijų raidą ir problemas dėl naujų elektroninės srities produktų klasifikavimo, 2005 m. kovo 16 d. buvo priimtas Tarybos reglamentas (EB) Nr. 493/2005 iš dalies keičiantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą, kuriuo visiškai ribotam laikotarpiui sustabdomas autonominio bendrojo muitų tarifo muito taikymas monitoriams, pagamintiems taikant skystųjų kristalų vaizdo kūrimo technologiją, kurių ekrano įstrižainės ilgis ne didesnis kaip 48,5 cm, o ekrano kraštinių santykis 4:3 arba 5:4, priskiriamiems KN 8528 21 90 pozicijai. Šios priemonės galiojimo laikotarpis baigiasi 2006 m. gruodžio 31 d., jeigu Taryba nenuspręs jo pratęsti.2006 m. gegužės 18 d. Tarybos Muitų sąjungos darbo grupėje (CCT) buvo sprendžiamas klausimas, ar pratęsti tarifo taikymo sustabdymą.Pasibaigus diskusijoms su valstybėmis narėmis ir su EICTA, kuri atstovavo Europos pramonę, buvo nuspręsta, kad reikėtų pratęsti dabartinį autonominio muito taikymo sustabdymą nuo 2007 m. sausio 1 d. dar dvejiems metams.Reikėtų atkreipti dėmesį, kad po nomenklatūros dalinių pakeitimų, kurie yra „Tarptautinės suderintos prekių aprašymo ir kodavimo sistemos konvencijos“ priedas ir kurie yra priimti remiantis 2004 m. birželio 26 d. Muitinių bendradarbiavimo Tarybos rekomendacija, bei KN perkėlus į SS 2007, produktai, kurie dabar priskiriami KN 8528 21 90 pozicijai, nuo 2007 m. sausio 1 d. bus priskiriami Kombinuotosios nomenklatūros KN 8528 59 90 pozicijai. Todėl taip pat reikia iš dalies pakeisti KN kodą.Taigi Komisija teikia pridedamą Tarybos reglamento, iš dalies keičiančio Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą, pasiūlymą.-  Pasiūlymo srityje taikomos nuostatosTarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo.2005 m. kovo 16 d. Tarybos reglamentas (EB) Nr. 493/2005, iš dalies keičiantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą. Šis Tarybos reglamentas netenka galios 2006 m. gruodžio 31 d.-  Suderinimas su kitomis Sąjungos politikos sritimis ir tikslaisPasiūlymas suderintas su išorės prekybos ir pramonės politikos sritimis.2) Konsultacijos su suinteresuotosiomis šalimis ir poveikio vertinimas-  Konsultacijos su suinteresuotosiomis šalimisKonsultacijų metodai, pagrindiniai tiriamieji sektoriai ir bendras respondentų apibūdinimasTarybos Muitų sąjungos darbo grupė (CCT).Muitinės kodekso komiteto Tarifų ir statistinės nomenklatūros skyrius (mechaninis ir kitų reikalų sektorius).Europos informacijos, komunikacijų ir vartotojų elektroninių technologijų pramonės asociacija (EICTA).Atsakymų santrauka ir kaip į juos buvo atsižvelgtaPasiūlymas atitinka suinteresuotųjų šalių išreikštą nuomonę.-  Tiriamųjų duomenų rinkimas ir naudojimasAptariamos mokslo ir (arba) tiriamųjų duomenų sritysMuitinės nomenklatūra, išorės prekybos ir pramonės politika.Naudoti metodaiPosėdžiai su valstybes nares s atstovaujančiais ekspertais. .Konsultacijos su EICTA.Pagrindinės organizacijos ir ekspertai, su kuriais buvo tariamasiTarybos Muitų sąjungos darbo grupė (CCT), Muitinės kodekso komiteto Tarifų ir statistinės nomenklatūros skyrius ir EICTA.Gautų ir panaudotų patarimų santraukaSiekiant naudos vartotojams ir skatinant valstybių narių ir trečiųjų šalių prekybą Bendrija suinteresuota pratęsti dabartinį autonominių muitų taikymo sustabdymą kai kurių tipų vaizdo monitoriams nuo 2007 m. sausio 1 d. dar dvejiems metams.Priemonės, kuriomis siekiama supažindinti visuomenę su ekspertų nuomonePasiūlymo paskelbimas.-  Poveikio vertinimasPrekybos sąlygų supaprastinimas3) Teisiniai pasiūlymo aspektai-  Siūlomų veiksmų santraukaTARYBOS REGLAMENTO, iš dalies keičiančio Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą, pasiūlymas.-  Teisinis pagrindasSutarties 26 straipsnis.-  Subsidiarumo principasPasiūlymas priklauso išimtinei Bendrijos kompetencijai. Todėl subsidiarumo principas netaikomas.-  Proporcingumo principasPasiūlymas atitinka proporcingumo principą dėl toliau išvardytų priežasčių.Kaip nustatyta Sutartyje, juo skatinama valstybių narių ir trečiųjų šalių prekyba bei atsižvelgiama į ekonominių operacijų vykdytojų (Bendrijos gamintojų ir importuotojų) prekybinius interesus nekeičiant EB PPO tvarkaraščio.-  Pasirinkta priemonėSiūlomos priemonės: Tarybos reglamentas.Kitos priemonės būtų netinkamos dėl toliau nurodytos (-ų) priežasties (-čių):Pagal EB sutarties 26 straipsnį autonominių muitų tarifų taikymo sustabdymą ir kvotas, remdamasi Komisijos pasiūlymu, kvalifikuota balsų dauguma tvirtina Taryba.4) Poveikis biudžetuiNesurinkti muitai, kurių suma yra apie 300 mln. EUR.PasiūlymasTARYBOS REGLAMENTASiš dalies keičiantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedąEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 26 straipsnį,atsižvelgdama į Komisijos pasiūlymą,kadangi:(1) Tarybos reglamento (EEB) Nr. 2658/87[1] I priede pateiktoje Kombinuotojoje nomenklatūroje vaizdo monitoriai priskiriami KN 8471 ir 8528 pozicijoms.(2) Kad vaizdo monitoriai nebūtų priskiriami KN 8528 pozicijai, turi būti įvykdyti tam tikri reikalavimai. Dėl informacinių technologijų, plataus vartojimo elektroninių įrenginių pramonės šakų ir naujųjų technologijų susiliejimo susidarė tokia padėtis, kad klasifikuojant vaizdo monitorius neįmanoma nustatyti pagrindinės atskiro monitoriaus paskirties remiantis tik paprastomis jo techninėmis charakteristikomis. Neįmanoma nustatyti aiškių kriterijų, pagal kuriuos produktų klasifikacija būtų grindžiama objektyviai ir kiekybiškai įvertinamais duomenimis.(3) Atsižvelgiant į prekybą ir techninius duomenis, Bendrija suinteresuota ribotam laikotarpiui visiškai sustabdyti autonominio bendrojo muitų tarifo muito taikymą tam tikriems monitorių tipams.(4) Dėl šių priežasčių 2005 m. kovo 16 d. Tarybos reglamentu (EB) Nr. 493/2005, iš dalies keičiančiu Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą[2], ribotam laikotarpiui visiškai sustabdytas autonominio bendrojo muitų tarifo muito taikymas monitoriams, pagamintiems taikant skystųjų kristalų vaizdo kūrimo technologiją, kurių ekrano įstrižainės ilgis ne didesnis kaip 48,5 cm, o ekrano kraštinių santykis 4:3 arba 5:4, priskiriamiems KN 8528 21 90 pozicijai.(5) Reglamentu (EB) Nr. 493/2005 nustatyta priemonė netenka galios 2006 m. gruodžio 31 d.(6) Dėl su vartotojo nauda susijusių priežasčių siekiant užtikrinti racionalią gamybos plėtotę ir vartojimo didinimą Bendrijoje bei skatinti prekybą tarp valstybių narių ir trečiųjų šalių Bendrija suinteresuota nuo 2007 m. sausio 1 d. dar dvejiems metams pratęsti dabartinį autonominio muito taikymo sustabdymą.(7) Po nomenklatūros dalinių pakeitimų, kurie yra „Tarptautinės suderintos prekių aprašymo ir kodavimo sistemos konvencijos“ priedas ir kurie priimti remiantis 2004 m. birželio 26 d. Muitinių bendradarbiavimo Tarybos rekomendacija, bei KN perkėlus į SS 2007, produktai, priskiriami KN 8528 21 90 pozicijai, nuo 2007 m. sausio 1 d. bus priskiriami Kombinuotosios nomenklatūros KN 8528 59 90 pozicijai.(8) Todėl reikėtų atitinkamai iš dalies keisti Reglamentą (EEB) Nr. 2658/87.(9) Kadangi šiuo reglamentu nustatytas taikymo sustabdymas yra Reglamentu (EB) Nr. 493/2005, kurio galiojimas baigiasi 2006 m. gruodžio 31 d., nustatyto taikymo sustabdymo pratęsimas ir kadangi Bendrijai nenaudinga, jog būtų nutrauktas vaizdo monitorių, kuriems taikomas šis sustabdymas, tarifų režimas, šis reglamentas turėtų įsigalioti nedelsiant, pradedant jį taikyti nuo 2007 m. sausio 1 d.PRIĖMĖ ŠĮ REGLAMENTĄ:1 straipsnisReglamento (EEB) Nr. 2658/87 I priedo antros dalies „Muitų sąrašas“ XVI skyriaus 85 skirsnyje 3 skiltis prie KN kodo 8528 59 90 pakeičiama taip:„14(*)___________________* Muito taikymas iki 2008 m. gruodžio 31 d. autonomiškai sustabdomas vaizdo monitoriams, kurių ekrano įstrižainės ilgis yra ne didesnis kaip 48,5 cm, o ekrano kraštinių santykis 4:3 arba 5:4 (TARIC kodas 8528 59 90 30).“2 straipsnisŠis reglamentas įsigalioja jo paskelbimo Europos Sąjungos oficialiajame leidinyje dienąJis taikomas nuo 2007 m. sausio 1 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkas  FINANSINĖ TEISĖS AKTO PASIŪLYMO PAŽYMA, SKIRTA PASIŪLYMAMS, KURIŲ POVEIKIS BIUDŽETUI YRA IŠIMTINAI SUSIJĘS SU ĮPLAUKOMIS1. PASIŪLYMO PAVADINIMAS:Tarybos reglamento, iš dalies keičiančio Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą, pasiūlymas.2. BIUDŽETO EILUTĖS:Skyrius ir straipsnis: 12 skyriaus 120 straipsnis.3. FINANSINIS POVEIKIS( Pasiūlymas neturi finansinio poveikioX Pasiūlymas daro finansinį poveikį ne išlaidoms, o pajamoms; poveikis yra toks:Labai sunku įvertinti, kiek nuosavųjų išteklių būtų prarasta taikant šią priemonę. Tikslių statistinių duomenų apie šios rūšies produktų importą nėra, nes daug jų yra neteisingai priskiriami pozicijoms, kurioms taikomas bemuitis režimas.Remiantis 2005 m. importo duomenimis, apskaičiuota, kad negauta daugiausiai 300 mln. EUR įplaukų.(mln. EUR vienos dešimtosios tikslumu)Biudžeto eilutė | Pajamos | pradžia | [n metai] |120 straipsnis | Poveikis nuosaviesiems ištekliams | 2007/01/01 | 300 |4. KOVOS SU SUKČIAVIMU PRIEMONĖSBendrijos muitinės kodekse nustatytų įprastų priemonių taikymas.5. KITOS PASTABOS [1] OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1549/2006 (OL L 301, 2006 10 31, p. 1).[2] OL L 82, 2005 3 31, p. 1.